ซูจีคุยกองทัพรอบใหม่ก่อนเปิดสภา
คณะทำงานฝ่ายกิจการรัฐบาลเมียนมาเผยแพร่แถลงการณ์เมื่อวันที่ 26 ม.ค.ว่านางอองซาน ซูจี ผู้นำพรรคสันนิบาตแห่งชาติเพื่อประชาธิปไตย (เอ็นแอลดี) ซึ่งได้รับชัยชนะในการเลือกตั้งเมื่อเดือน พ.ย.2558 และมีเสียงข้างมากเกือบร้อยละ 80 ในสภาผู้แทนราษฎร ร่วมประชุมรอบที่ 2 กับนายพลมิน อ่อง หล่าย ผู้บัญชาการทหารสูงสุดแห่งเมียนมา เมื่อวันที่ 25 ม.ค.ที่ผ่านมา เพื่อหารือแนวทางการจัดตั้งรัฐบาลและสานต่อกระบวนการสันติภาพในเมียนมาก่อนถึงกำหนดเปิดประชุมสภาครั้งแรกในวันที่ 1 ก.พ. โดยการประชุมดังกล่าวใช้เวลานานกว่า 2 ชม. และมีตัวแทนระดับสูงของทั้งพรรคเอ็นแอลดีและกองทัพเข้าร่วมการประชุมด้วย,นอกจากนี้ นายทิน เมียว วิน อดีตนักโทษการเมืองซึ่งเคยเคลื่อนไหวต่อต้านรัฐบาลทหารพม่าในอดีต ทั้งยังเป็นแพทย์ประจำตัวของนางซูจี เป็นหนึ่งในผู้ร่วมการประชุมดังกล่าวด้วย ซึ่งเป็นเรื่องที่มิได้เกิดขึ้นบ่อยนัก ทำให้นักวิเคราะห์ประเมินว่านายทินอาจเป็นผู้ได้รับการเสนอชื่อเพื่อดำรงตำแหน่งประธานาธิบดีคนต่อไป เนื่องจากนางซูจีไม่มีสิทธิ์รับตำแหน่งดังกล่าวด้วยตนเอง เพราะสมรสกับชาวต่างชาติ ซึ่งเป็นข้อห้ามของผู้ดำรงตำแหน่ง ปธน.ที่ถูกระบุไว้ในรัฐธรรมนูญเมียนมา และนายทินเป็นผู้เข้าเยี่ยมนางซูจีเป็นประจำสมัยที่ยังถูกกักบริเวณในบ้านพัก.
นางอองซาน ซูจี ผู้นำพรรคสันนิบาตแห่งชาติเพื่อประชาธิปไตย ร่วมประชุมรอบที่ 2 กับนายพลมิน อ่อง หล่าย ผู้บัญชาการทหารสูงสุดแห่งเมียนมา เมื่อวันที่ 25 ม.ค. เพื่อหารือแนวทางการจัดตั้งรัฐบาล
เมียนมา,อองซาน ซูจี,พรรคสันนิบาตแห่งชาติเพื่อประชาธิปไตย,เอ็นแอลดี,สภาผู้แทนราษฎร,มิน อ่อง หล่าย,ผู้บัญชาการทหารสูงสุด,กระบวนการสันติภาพ,ประชุมสภา,นักโทษการเมือง,ข่าว,ข่าวต่างประเทศ,ไทยรัฐออนไลน์